Referat fra faggruppemøte 26.10.18

**Til stede**: Ida, Kristin, Morten, Elisabeth K, Germar, Elisabeth S, Bjørg, Tale, Stine

Referent: Stine

|  |  |
| --- | --- |
| Sak |  |
| 1 | IRG:Kort info om IRG-møtet i Lisboa tidligere i oktober. Ingen store endringer foreløpig, vi får tilsendt mer informasjon fra MTG etter hvert for å vurdere endringsønsker som er kommet inn. Se for øvrig eget referat fra MTG. |
| 2 | Grunnkurs og instruktørkurs:Datoer ble bestemt, grunnkurs 28/1-19 og instruktørkurs 29/1-19. Ingen nye medlemmer i NMTG per nå, så mulig det ikke blir behov for grunnkurset, vi ser nærmere på dette over nyttår. Deltagelse fra faggruppa: Elisabeth S, evt Elisabeth K / Bjørg på grunnkurs, Elisabet S, Bjørg, Kristin og Stine på instruktørkurs. Tale sender ut info til medlemmer om datoer. |
| 3 | Instruktørsamling:Dato ble bestemt, 30/1-19. Tale sender ut info til medlemmer om dato, og ønske om temaer på samlingen (frist 15. desember?). Program ble diskutert, Stine lager utkast til foreløpig program og sender til faggruppa. Oppgaver: Elisabeth K og Ida finner tall over hastegrader med spesielt fokus på hastegrad 2, og forbereder en liten innledning basert på dette før diskusjon om hastegrad 2. Morten forbereder en innledning om telefontriage-samtalen, før diskusjon om dette. Kristin forsøker å finne foreleser til temaet immunsuppresjon. Elisabeth K undersøker om sosiolog som har forsket på triage har mulighet for å holde et innlegg. |
| 4 | Kvalitetssikring:Her blir det strengere krav om å levere dokumentasjon på dette. Stine har laget utkast som faggruppa gir tilbakemelding på per mail. Saken vil også bli tatt opp på styremøtet i november, og blir tema på instruktørsamlingen.  |
| 5 | Saker til styremøtet:Elisabeth K ønsker at det tas opp bruk og deling av Pdf-versjon av manual. Tale tar det videre som sak inn til styremøtet. |
| 6 | Medlemmer faggruppa:Ida fra Ahus har sluttet, og Kristin har erstattet henne. Velkommen! |
| 7 | Nettside:Tale informerte om at det jobbes med utvikling av en bedre, mer brukervennlig nettside.  |
| 8 | Daglig leder:Tale slutter som daglig leder. Faggruppa takker henne for fantastisk jobb og veldig godt samarbeid gjennom 3 år! Det jobbes med å finne en erstatter, mer info om dette kommer. |